Slobodna sirijska armija
Slobodna sirijska armija ili Slobodna sirijska vojska' (, , također poznata po engleskoj skraćenici FSA od Free Syrian Army) je naziv za paravojne formacije koje se od 2011. godine u sirijskom građanskom ratu bore protiv režima predsjednika Bašara al-Asada, odnosno potiću od odmetnutih/prebjeglih oficira i vojnika Sirijskih oružanih snaga. Od decembra 2011. je FSA podređena Sirijskom nacionalnom savjetu, opozicijskoj grupi koja pripada Nacionalnoj koaliciji sirijskih revolucionarnih i opozicijskih snaga. FSA se predstavlja kao tzv. umjerena opozicija Asadovom režimu, odnosno nominalno se bori za ne-sektašku i sekularnu demokratsku  Siriju koja bi se trebala uspostaviti nakon Asadovog rušenja. U stvarnosti, oko 90 % pripadnika FSA su sirijski suniti, iako među nekim od njenih komandanata ima Druza, Palestinaca, kao i Kurda. Iako je FSA uživala nominalnu podršku Zapadnog svijeta, karakterizira je razjedinjenost i nedisciplina, pa se vjeruje da je među postala marginalizirana u odnosu na ostale anti-asadovske grupe, kojima od 2013. nadalje sve više dominiraju radikalni salafisti, te da je veliki broj formacija za koje se tvrdi da pripadaju FSA za nju vezan isključivo nominalno. Najefikasnijom i najpouzdanijom formacijom FSA se smatra tzv. Južni front Slobodne sirijske armije, koalicija 58 različitih grupa koja djeluje na jugu zemlje iz baza u susjednom Jordanu.

Vanjske veze 
 Free Syrian Army website  
  
  
 
 
 

Paravojne formacije
Rat u Siriji